Υλικό Φυσικής-Χημείας
  Μηχανική στερεού


Μια «όρθια» τετράγωνη πλάκα σε οριζόντιο επίπεδο.

Μια επίπεδη τετράγωνη ομογενής πλάκα ακμής α=0,4m και βάρους w=200Ν ηρεμεί σε οριζόντιο επίπεδο με το οποίο παρουσιάζει συντελεστές τριβής μ=μs= 0,4. Σε μια στιγμή δέχεται οριζόντια δύναμη F, όπως στο σχήμα, ασκούμενη σε σημείο Β, το οποίο απέχει κατά h=0,3m από το επίπεδο.

Α) Αν F=50Ν, τότε:

i)   Η τριβή που ασκείται στον κύβο έχει μέτρο Τ=μ∙w=80Ν.

ii)  Η ροπή του βάρους ως προς την κορυφή Α είναι οριζόντια με φορά προς τα μέσα στο σχήμα.
iii) Η συνολική ροπή των δυνάμεων ως προς το κέντρο Κ της πλάκας είναι μηδενική.

iv) Η συνολική ροπή των δυνάμεων ως προς την κορυφή Α της πλάκας, είναι μηδενική.

v)  Η ροπή της κάθετης αντίδρασης του επιπέδου, ως προς το κέντρο Κ της πλάκας είναι μηδενική.

Β) Αν η πλάκα σύρεται με σταθερή ταχύτητα υ=1m/s, με την επίδραση της δύναμης F τότε:

i)  Το μέτρο της δύναμης F, είναι ίσο με 80Ν.
ii) Η ροπή της δύναμης F ως προς το κέντρο Κ της πλάκας είναι οριζόντια με μέτρο τF=8Ν∙m.
iii) Η συνολική ροπή των δυνάμεων ως προς το κέντρο Κ της πλάκας είναι μηδενική.

iv) Η ροπή της κάθετης αντίδρασης του επιπέδου, ως προς την κορυφή Α έχει μέτρο τΝ= ½ w∙α.

v) Η συνολική ροπή των δυνάμεων ως προς την κορυφή Α της πλάκας, είναι μηδενική.
Γ) Στην αρχικά ακίνητη πλάκα ασκούμε τη δύναμη F με μέτρο F=100Ν, τότε:

i)  Η συνολική ροπή των δυνάμεων ως προς το κέντρο Κ της πλάκας είναι μηδενική.

ii) Η συνολική ροπή των δυνάμεων ως προς την κορυφή Α της πλάκας, είναι μηδενική.

Να δικαιολογήσετε τις απαντήσεις σας.
Απάντηση:

Α) Η μέγιστη τιμή της τριβής η οποία μπορεί να ασκηθεί στο σώμα, η οριακή τριβή, έχει μέτρο Τορ=Τολ=μs∙Ν = μs∙w=80Ν. Από τη στιγμή που η δύναμη F έχει μικρότερο μέτρο (F=50Ν), η τριβή θα είναι στατική και το σώμα δεν θα κινηθεί. Αλλά τότε από την ισορροπία της πλάκας παίρνουμε:
ΣFx=0 → F-Τs=0 → Τs=F=50Ν,   ΣFy=0 → Ν-w=0 → Ν=w=200Ν  και

ΣτΚ=0 → τw+τΝ+τF+τΤs=0

Και παίρνοντας τις δεξιόστροφες ροπές ως θετικές, έχουμε:

w∙0+τΝ-F∙y-Τs∙ ½ α=0 → τΝ=F∙y+ ½ Τs∙α=50Ν∙0,1Ν∙m+ ½ 50Ν∙0,2Ν∙m=10Ν∙m.

Το τελευταίο αποτέλεσμα μας λέει ότι η κάθετη αντίδραση του επιπέδου (η δύναμη στήριξης) δεν περνάει από το κέντρο Κ της πλάκας, αλλά ο φορέας της απέχει κατά x από το Κ, όπου:

τΝ=Ν∙x →  

όπως στο διπλανό σχήμα. 

Λαμβάνοντας υπόψη τα παραπάνω, έχουμε:
i)   Η τριβή που ασκείται στον κύβο έχει μέτρο Τ=μ∙w=80Ν. (Λ)

ii)  Η ροπή του βάρους ως προς την κορυφή Α είναι οριζόντια με φορά προς τα μέσα στο σχήμα. (Σ)

Αφού η ροπή είναι κάθετη στο επίπεδο που ορίζουν το σημείο Α και ο φορέας τους βάρους, το οποίο είναι το κατακόρυφο επίπεδο, το επίπεδο της πλάκας. Εξάλλου η ροπή αυτή, με βάση τη σύμβαση που πήραμε είναι θετική, δηλαδή έχει φορά προς το μέσα μέρος της σελίδας.

iii) Η συνολική ροπή των δυνάμεων ως προς το κέντρο Κ της πλάκας είναι μηδενική.(Σ)
iv) Η συνολική ροπή των δυνάμεων ως προς την κορυφή Α της πλάκας, είναι μηδενική. (Σ)
Από τη στιγμή που η πλάκα ισορροπεί, το αλγεβρικό άθροισμα των ροπών που ασκούνται πάνω της είναι ίσο με μηδέν, ως προς οποιοδήποτε σημείο.

v)  Η ροπή της κάθετης αντίδρασης του επιπέδου, ως προς το κέντρο Κ της πλάκας είναι μηδενική. (Λ).
Η δικαιολόγηση παραπάνω.

Β) Σχεδιάζουμε ξανά τις δυνάμεις, όπως στο διπλανό σχήμα.
i)  Το μέτρο της δύναμης F, είναι ίσο με 80Ν. (Σ)
Η πλάκα κινείται με σταθερή ταχύτητα κέντρου μάζας, συνεπώς και πάλι ΣF=0, ή ΣFx=0 → F=Τολ=80Ν.  

ii) Η ροπή της δύναμης F ως προς το κέντρο Κ της πλάκας είναι οριζόντια με μέτρο τF=8Ν∙m. (Σ)
Η ροπή είναι οριζόντια με μέτρο ταF=F∙y=80Ν∙0,1m=8Ν∙m, όπου y η απόσταση του Κ από τον φορέα της δύναμης, δηλαδή y=h- ½ α=0,1m.
iii) Η συνολική ροπή των δυνάμεων ως προς το κέντρο Κ της πλάκας είναι μηδενική. (Σ)
Αν υπήρχε ροπή ως προς το Κ, η πλάκα θα άρχιζε να περιστρέφεται, αποκτώντας γωνιακή επιτάχυνση. Μήπως όμως αυτό πράγματι συμβαίνει; Ας υπολογίσουμε ξανά την απόσταση x του φορέα της Ν, από το κέντρο Κ:

ΣτΚ=0 → τw+τΝ+τF+τΤs=0

0-Ν∙x+F∙y+Τ∙ ½ α=0 →

Δηλαδή ο φορέας της Ν περνάει από τη βάση στήριξης απέχοντας 0,12m από το μέσον της. Η πλάκα κινδύνευε να ανατραπεί, συνεπώς να αρχίσει να περιστρέφεται, όταν ο φορέας της Ν φτάσει στην κορυφή Γ, πράγμα που σημαίνει, ότι η πλάκα έρχεται σε επαφή με το επίπεδο, μόνο με ένα!!! της σημείο.
iv) Η ροπή της κάθετης αντίδρασης του επιπέδου, ως προς την κορυφή Α έχει μέτρο τΝ= ½ w∙α. (Λ)
Για την ροπή της Ν ως προς το Α έχουμε:

τΑ=-Ν∙( ½ α+x)= -200∙(0,2+0,12)Ν∙m=-64Ν∙m.
v) Η συνολική ροπή των δυνάμεων ως προς την κορυφή Α της πλάκας, είναι μηδενική.

Ας το υπολογίσουμε:

ΣτΑ=w∙ ½ α-Ν∙( ½ α+x) -F∙( ½ α-y)+Τ∙α→

ΣτΑ=200∙0,2Ν∙m-200∙(0,2+0,12)Ν∙m-80∙0,1Ν∙m+80∙0,4Ν∙m=0   (Σ)
Σχόλιο:

Το ότι η πλάκα κινείται με σταθερή ταχύτητα κέντρου μάζας σημαίνει ότι ισορροπεί, συνεπώς η κατάσταση, όσον αφορά δυνάμεις και ροπές δεν αλλάζει, σε σχέση με το να παρέμενε ακίνητη. Έτσι το συμπέρασμα της ερώτησης Α iv) ισχύει και εδώ.

Γ) Όταν η δύναμη πάρει τιμή μεγαλύτερη από την οριακή τριβή (F>80Ν) η πλάκα θα επιταχυνθεί προς τα δεξιά και δεν θα ισορροπεί πια.
i)  Η συνολική ροπή των δυνάμεων ως προς το κέντρο Κ της πλάκας είναι μηδενική.

Αυτό εξαρτάται από το αν η πλάκα ανατρέπεται (αν τεθεί και σε περιστροφή) ή όχι. Ας υποθέσουμε ότι η πλάκα ανατρέπεται, στρεφόμενη γύρω από το Γ με θετική φορά (όπως δεχτήκαμε παραπάνω, δεξιόστροφα). Στην περίπτωση αυτή η κάθετη αντίδραση περνά από την κορυφή Γ και έχουμε:

ΣτΚ= τw+τΝ+τF+τΤs=0-Ν∙ ½ α+F∙y+Τα∙ ½ α →

ΣτΚ=-200∙0,2Ν∙m+100∙0,1Ν∙m+80∙0,2Ν∙m=-14Ν∙m.   Άτοπο!
Συνεπώς η υπόθεσή μας ότι ανατρέπεται η πλάκα δεν ήταν σωστή. Η πλάκα εκτελεί μόνο μεταφορική επιταχυνόμενη κίνηση, οπότε ΣτΚ=0. (Σ)
ii) Η συνολική ροπή των δυνάμεων ως προς την κορυφή Α της πλάκας, είναι μηδενική.

Ερχόμαστε ξανά στην συνθήκη ΣτΚ=0 →

τw+τΝ+τF+τΤs=0 →0-Ν∙x΄+F∙y+Τα∙ ½ α →

Οπότε ως προς την κορυφή Α έχουμε:

ΣτΑ=w∙ ½ α-Ν∙( ½ α+x΄) -F∙( ½ α-y)+Τ∙α→

ΣτΑ=200∙0,2Ν∙m-200∙(0,2+0,13)Ν∙m-100∙0,1Ν∙m+80∙0,4Ν∙m=10Ν∙m   (Λ)
Συμπέρασμα:

Όταν ένα στερεό εκτελεί μόνο μεταφορική επιταχυνόμενη κίνηση, χωρίς να περιστρέφεται, το αλγεβρικό άθροισμα των ροπών, όλων των δυνάμεων που δέχεται, είναι ίσο με το μηδέν  ΜΟΝΟ ως προς το κέντρο μάζας και όχι ως προς οποιοδήποτε σημείο.

dmargaris@gmail.com

